stanford-oval/wikipedia huggingface dataset:
Kevin Kurányi
Aiheesta muualla

Kurányin kotisivut
Saksan joukkue – Jalkapallon EM-kilpailut 2004
1 Kahn |
2 Hinkel |
3 Friedrich |
4 Wörns |
5 Nowotny |
6 Baumann |
7 Schweinsteiger |
8 Hamann |
9 Bobic |
10 Kurányi |
11 Klose |
12 Lehmann |
13 Ballack |
14 Brdaric |
15 Kehl |
16 Jeremies |
17 Ziege |
18 Ernst |
19 Schneider |
20 Podolski |
21 Lahm |
22 Frings |
23 Hildebrand |
Valmentaja Völler
Saksan joukkue – Maanosaliittojen cup 2005
1 Kahn |
2 Hinkel |
3 Friedrich |
4 Huth |
5 Owomoyela |
6 Engelhardt |
7 Schweinsteiger |
8 Frings |
9 Hanke |
10 Deisler |
11 Brdarić |
12 Lehmann |
13 Ballack |
14 Asamoah |
15 Ernst |
16 Hitzlsperger |
17 Mertesacker |
18 Borowski |
19 Schneider |
20 Podolski |
21 Schulz |
22 Kurányi |
23 Hildebrand |
Valmentaja Klinsmann
Saksan joukkue – Jalkapallon EM-kilpailut 2008
1 Lehmann |
2 Jansen |
3 Friedrich |
4 Fritz |
5 Westermann |
6 Rolfes |
7 Schweinsteiger |
8 Frings |
9 Gómez |
10 Neuville |
11 Klose |
12 Enke |
13 Ballack |
14 Trochowski |
15 Hitzlsperger |
16 Lahm |
17 Mertesacker |
18 Borowski |
19 Odonkor |
20 Podolski |
21 Metzelder |
22 Kurányi |
23 Adler |
Valmentaja Löw
Kenguruntassukasvit

| Kenguruntassukasvit |
| --- | --- |
 Keltakenguruntassun (Anigozanthos flavidus) kukkia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kladi::  Yksisirkkaiset Monocotyledoneae
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Commelinidae
Lahko::  Commelinales
Heimo::  Kenguruntassukasvit Haemodoraceae  R.Br., nom. cons.
Synonyymit
 Conostylidaceae Takht.  Dilatridaceae M.Roem.  Wachendorfiaceae Herb.  Xiphidiaceae Dumort. 
Katso myös
   Kenguruntassukasvit Wikispeciesissä   Kenguruntassukasvit Commonsissa 
Infobox OKNimi-testi OK: 
Kenguruntassukasvit (Haemodoraceae) on pieni kasviheimo yksisirkkaisten Commelinales-lahkossa.
Tuntomerkit

Joskus kasvit ovat tyvimukulallisia. Sekundaarisia aineenvaihduntatuotteita ovat muun muassa fruktaanit ja flavonit. Lehdet sijaitsevat kahdessa rivissä ja ovat syrjittäisiä kasvin varteen nähden. Kukinto on viuhko ja tavallisesti kaksihaarainen. Kukat ovat tavallisesti pieniä ja enemmän tai vähemmän säteittäisiä. Kehä on yhdislehtinen ja sikiäin kehänalainen. Viimeksi mainittu sisältää turvonneet istukat, joihin kiinnittyy yksi tai useampia siemenaiheita kutakin emilehteä kohden. Siemenessä on pieni tai vähäpätöinen alkio.
Levinneisyys

Kenguruntassukasveja tapaa Amerikan trooppisen ja lämpimänlauhkeiden seutujen, Etelä-Afrikan ja Australian eräiden osien luonnossa; levinneisyyskuva on hajanainen.
Luokittelu

Kenguruntassukasvien läheisin sukulaisheimo on vesihyasinttikasvit (Pontederiaceae); ne muodostavat sisarusparin Commelinales-lahkon evoluutiopuussa. Kenguruntassukasvien omassa evoluutiopuussa haarautuminen alkoi noin 81 miljoonaa vuotta sitten. Heimossa on nykyään 14 sukua ja 116 lajia, jotka muodostavat kaksi alaheimoa.
1. Haemodoroideae Arnott
Alaheimon kasvien juuret ovat punaiset. Karvoissa on selvästi erottuvat tyvisolut. Kukat ovat vinovartaloisia (enantiostylisiä); toimivia heteitä niissä on tavallisesti kolme ja sikiäin on tavallisesti kehänpäällinen. Siemenet ovat usein litteitä, karvaisia tai siivellisiä. Sirkkalehti ei ole yhteyttävä. Kromosomiluku n = 12, 15, 19–21. Alaheimossa on kahdeksan sukua ja 39 lajia, joista 20 kuuluu sukuun Haemodorum. Alaheimon levinneisyys noudattaa samoja alueita kuin koko heimon levinneisyys.
2. Conostylidoideae Lindley
Alaheimon kasvien soluissa on piidioksidihiekkaa ja tanniineja. Karvat ovat haaraisia. Kukat ovat karvapeitteisiä ulkopinnaltaan, joskus myös sisäpinnaltaan. Tavallisesti kukat ovat säteittäisiä ja kehälehdet yhtyneitä. Hetiö kiinnittyy tavallisesti kehälehtiin. Kussakin emilehdessä on yksi tai useampia siemenaiheita. Joskus hedelmä on avautumaton tai lohkohedelmä. Sirkkalehti on yhteyttävä, sen alapuolella on selvästi erottuva sirkkavarsi eli hypokotyyli ja alkeisjuuri on hyvin kehittynyt. Kromosomiluku n = 4–8, 11. Alaheimo käsittää kuusi sukua ja 80 lajia, joista 50 on suvussa Conostylis. Alaheimo kasvaa Lounais-Australiassa.
Kenguruntassukasvien suvut:
Anigozanthos Labill. – kenguruntassut eli kengurunkäpälät
Barberetta Harv.
Blancoa Lindl.
Conostylis R.Br.
Dilatris Bergius
Haemodorum Sm.
Lachnanthes Elliott
Macropidia J.L.Drumm. ex Harv.
Phlebocarya R.Br.
Pyrrorhiza Maguire & Wurdack
Schiekia Meisn.
Tribonanthes Endl.
Wachendorfia Burm.
Xiphidium Aubl. – enkelinviuhkat
Käyttö

Kenguruntassuja kasvatetaan koristekasveiksi, huonekasveiksi kylmillä seuduilla.
Aiheesta muualla

Australian Native Plants Society: http://anpsa.org.au/paws1a.html (Arkistoitu – Internet Archive)
Trooppisen Amerikan kenguruntassukasvit (engl.): http://www.kew.org/science/tropamerica/neotropikey/families/Haemodoraceae.htm (Arkistoitu – Internet Archive)
Länsi-Australian kasvio (engl.): https://florabase.dpaw.wa.gov.au/browse/profile/22777
Kevin Labanc

| Kevin Labanc |
| --- | --- |

Henkilötiedot
Syntynyt: 12. joulukuuta 1995 (ikä 28) Staten Island, NY, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  81 kg
Seura
Seura:  Columbus Blue Jackets
Sarja:  NHL
Pelaajaura
Pääsarjaura:  2016–
Aik. seurat:  Barrie Colts (OHL) San Jose Sharks (NHL) San Jose Barracuda (AHL)
NHL-varaus:  171. varaus, 2014 San Jose Sharks
Kevin Labanc (s. 12. joulukuuta 1995 Staten Island, New York, Yhdysvallat) on yhdysvaltalainen jääkiekkoilija, joka pelaa NHL-joukkue Columbus Blue Jacketsissa. Hän on pelipaikaltaan oikea laitahyökkääjä ja laukoo oikealta.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Sotši 2013 | jääkiekko |  |
| Jääkiekon maailmanmestaruuskilpailut  | Jääkiekon maailmanmestaruuskilpailut  | Jääkiekon maailmanmestaruuskilpailut  |  |
|  Pronssia | Latvia 2021 | jääkiekko |  |
Labanc edusti Yhdysvaltoja alle 18-vuotiaiden MM-kilpailuissa vuonna 2013, jolloin hän voitti hopeaa. Labanc pelasi myös World U-17 Hockey Challengessa vuonna 2012, jolloin hän voitti hopeaa.
Ura > Muuta

Myös Kevin Labancin isä Milan Labanc pelasi jääkiekkoa pääsarjatasolla Slovakiassa HK Spišská Nová Vesin joukkueessa, mutta lopetti ammattilaisuransa epäsäännöllisen palkanmaksun takia vain 21-vuotiaana vuonna 1994 ja muutti vaimonsa Anikan kanssa Yhdysvaltoihin.
Johan Gustaf Hammardahl

Johan Gustaf Hammardahl (4. syyskuuta 1817 Karlshamn – 5. maaliskuuta 1849 Turku) oli ruotsalaissyntyinen apteekkari ja toimittaja.
Hammardahl oli opiskellut farmaseutiksi Ruotsissa. Hän oli julkaissut siellä talouslehti Svenska Patriotenia vuosina 1843–1844 ja osallistunut sanomalehti Svenska Bietin toimittamiseen. Hammardahl siirtyi Suomeen vuonna 1844 ja otti Suomen kansalaisuuden kolme vuotta myöhemmin. Hän työskenteli Turun sunnuntaikoulun opettajana ja julkaisi vuonna 1847 kemian oppikirjan.
Hammardahl toimitti Turussa ilmestynyttä Teknologen-lehteä vuosina 1845–1848. Sen lakattua hän julkaisi N. H. Pinellon kanssa Tidning för Landtbrukare och Näringsidkare -lehteä. Vuosina 1846–1847 Hammardahl toimi myös Åbo Tidningarin avustajana. Vuonna 1848 hänet mainitaan Suomen Talousseuran notaarina.
Hammardahl nimitettiin vuonna 1849 Vaasaan perustetun teknillisen reaalikoulun johtajaksi, mutta hän kuoli vain 31-vuotiaana ennen kuin ehti ottaa tehtävän vastaan.
Teoksia

De första grunderna uti kemien, jemte några korta uppgifter på de allmännast förekommande tekniska beredningar. Åbo, 1847.
Något om bomullskrutet. Åbo, 1847.
Joël Gaspoz

| Mitalit> Maa:   Sveitsi.Miesten alppihiihto.Nuorten EM-kilpailut  | Mitalit> Maa:   Sveitsi.Miesten alppihiihto.Nuorten EM-kilpailut  | Mitalit> Maa:   Sveitsi.Miesten alppihiihto.Nuorten EM-kilpailut  | Maa:   Sveitsi> Miesten alppihiihto. |
| --- | --- | --- | --- |
|  Hopeaa | Achenkirch 1979 | pujottelu |  |
|  Pronssia | Achenkirch 1979 | suurpujottelu |  |
Joël Gaspoz (s. 25. syyskuuta 1956 Morgins, Valais, Sveitsi) on sveitsiläinen uransa lopettanut alppihiihtäjä.
Gaspoz voitti suurpujottelun maailmancupin kokonaiskilpailun kausilla 1985–1986 ja 1986–1987. Jälkimmäisellä kerralla hän jakoi voiton Pirmin Zurbriggenin kanssa. Hän sijoittui suurpujottelucupissa neljänneksi 1980–1981 sekä viidenneksi 1979–1980 ja 1981–1982. Hän oli kaudella 1986–1987 lisäksi neljäs sekä pujottelun maailmancupissa että maailmancupin kokonaiskilpailussa. Hän voitti suurpujottelun maailmancupissa kaikkiaan kuusi osakilpailua, oli neljä kertaa toinen ja kuudesti kolmas. Pujottelussa hän voitti yhden osakilpailun ja oli kaksi kertaa kolmas.
Gaspoz sijoittui Lake Placidin olympialaisissa 1980 suurpujottelussa seitsemänneksi. Schladmingin MM-kilpailuissa 1982 hän oli suurpujottelussa neljäs ja pujottelussa viides. Hän sijoittui Sarajevon olympialaisissa 1984 suurpujottelussa kymmenenneksi, Crans-Montanan MM-kilpailuissa 1987 pujottelussa seitsemänneksi ja Calgaryn olympialaisissa 1988 suurpujottelussa kymmenenneksi.
Maailmancupin osakilpailuvoitot

| Päivä | Paikka | Laji |
| --- | --- | --- |
| 8. joulukuuta 1981 |  Aprica | Suurpujottelu |
| 20. joulukuuta 1985 |  Kranjska Gora | Suurpujottelu |
| 3. tammikuuta 1986 |  Kranjska Gora | Suurpujottelu |
| 19. maaliskuuta 1986 |  Lake Placid | Suurpujottelu |
| 15. joulukuuta 1986 |  Alta Badia | Suurpujottelu |
| 19. joulukuuta 1986 |  Kranjska Gora | Suurpujottelu |
| 18. tammikuuta 1987 |  Wengen | Pujottelu |
Josef Sudek

Josef Sudekin gallerian ulkoseinän muistolaatta.
Josef Sudek (17. maaliskuuta 1896 Kolín, Böömi –15. syyskuuta 1976 Praha) oli tšekkiläinen valokuvaaja, joka luetaan yhdeksi valokuvataiteen suurimmista nimistä. Hänet tunnetaan erityisesti Prahaa esittävistä valokuvistaan ja hiljaisista, meditatiivisista asetelmistaan.
Vuonna 1896 Böömissä syntynyt Sudek aikoi nuoruudessaan ryhtyä kirjansitojaksi, mutta menetti oikean kätensä ensimmäisen maailmansodan taistelussa Italian-rintamalla 1916 ja teki valokuvausharrastuksestaan itselleen uuden ammatin. Hän kuvasi aluksi muita toipilaita prahalaisessa sotilassairaalassa ja opiskeli pari vuotta prahalaisen valokuvaajan Jaromir Funken johdolla. Sudek löysi vähitellen oman tyylinsä kuvatessaan arkipäiväisistä esineistä tekemiään asetelmia, usein studionsa sateista ikkunaa vasten: vesilaseja, kananmunia, rypistynyttä paperia. Studio oli itse asiassa vain pieni mökki, jonka hän jakoi sisarensa kanssa. Sudek kierteli suuren kameransa ja jalustansa kanssa ympäri Prahaa tallentaen maisemia ja katunäkymiä, joissa vain harvoin näkyi ihmisiä. Hän tuli jotenkuten toimeen sotainvalidieläkkeellään, mutta teki 1930-luvulla myös mainoskuvauksia.
Puuttuvasta oikeasta kädestään huolimatta Sudek käytti aina suuria kameroita, joiden käsittelemiseen hän tarvitsi apulaisia. 1940-luvulta lähtien hän käytti 30 × 40 cm negatiivikoon kameraa ja teki suurennosten sijasta kuvistaan vain samankokoisia pinnakkaisvedoksia. 1950-luvulla hän hankki myös panoraamakameran, jolla hän kuvasi sekä vaaka- että pystysuuntaisia panoraamakuvia.
Sudek oli elinaikanaan länsimaissa miltei tuntematon, ja hänet ”löydettiin” vasta vähän ennen kuolemaansa, kun George Eastman -museo New Yorkin Rochesterissa järjesti hänen valokuvistaan näyttelyn vuonna 1974. Samana vuonna New Yorkissa toiminut Light Gallery järjesti Sudek-näyttelyn. Sudekin 80-vuotispäivän 1976 kunniaksi Prahan taideteollisuusmuseo järjesti hänen tuotannostaan laajan takautuvan näyttelyn, joka nähtiin myöhemmin myös Lontoon Photographer’s Galleryssa.
Toisen maailmansodan jälkeen Sudekin apulaisena oli keskitysleiriltä selviytynyt nuori Sonya Bullaty, joka lähti sittemmin siirtolaiseksi Yhdysvaltoihin ja teki siellä uran valokuvaajana miehensä Angelo Lomeon kanssa.
Sudek muutti 1959 taloon lähellä Hradčanyn kaupunginosaa, joka toimii nykyisin hänen nimeään kantavana galleriana Galerie Josefa Sudka.
Aiheesta muualla

Josef Sudekin valokuvia
Kampylobakteerit

| Kambylobakteerit |
| --- | --- |
 Campylobacter fetus
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Epsilon-Proteobacteria
Lahko::  Campylobacterales
Heimo::  Campylobacteraceae
Suku::  Kampylobakteerit Campylobacter  Sebald and Véron 1963
Katso myös
   Kampylobakteerit Wikispeciesissä   Kampylobakteerit Commonsissa 
Infobox OKVirheellinen NIMI-arvo: 
Kampylobakteerit ovat maailmanlaajuisesti esiintyviä, gramnegatiivisia bakteereja. Lajeja on useita ja niitä esiintyy sekä ihmisillä että eläimillä. Eläimistä tavallisimpia bakteerin kantajia ovat linnut, nauta, sika, lammas, vuohi, kissa, koira ja jyrsijät. Ne ovat eräs yleisimmistä ruokamyrkytysten aiheuttajista. Bakteeri todettiin ensimmäistä kertaa 1970-luvun loppupuolella ja sen aiheuttamat ruokamyrkytykset ovat yleistyneet länsimaissa etenkin 1990-luvulta lähtien. Euroopassa todetaan vuosittain yli 246,000 kampylobakteerien aiheuttamaa infektiota.
Lajeja

Bakteerisuvun löytymisen jälkeen on kuvattu runsaasti uusia kampylobakteerilajeja. Kaikkien kampylobakteerilajien kliininen merkitys ei ole vielä selvää [lähde? ]. Lajien tunnistaminen ei ole myöskään helppoa, ja uusia menetelmiä kampylobakteerilajien tunnistamiseksi on kehitetty muun muassa Suomessa.
Kampylobakteerilajeja ovat muun muassa:
Campylobacter fetus
Campylobacter jejuni
Campylobacter coli
Campylobacter sputorum
Campylobacter mucosalis
Campylobacter concisus
Campylobacter nitrofigilis
Campylobacter laridis
Campylobacter pyloridis
Campylobacter hyointestinalis
Campylobacter cryaerophila
Kampylobakteerit Suomessa

Suomessa tavallisimmat taudinaiheuttajat ovat Campylobacter jejuni (80–90 % tapauksista) ja Campylobacter coli (5–10 % tapauksista). Tavallisesti Suomessa raportoidaan yli 3000 kampylobakteerien aiheuttamaa tapausta vuosittain, joista valtaosa on saatu ulkomaanmatkoilla. Kotimaisia epidemioita on noin 1–3 per vuosi, ja ne leviävät tavallisimmin juomaveden välityksellä.
Bakteerin aiheuttamat tapaukset Suomessa ovat yleistyneet muiden länsimaiden tavoin voimakkaasti 1990-luvulta lähtien. Vuonna 1995 tapauksia oli 2000, vuonna 2001 noin 4000 ja 2003 noin 3000. Kampylobakteeri ohitti salmonellan yleisimpänä bakteeriripulin aiheuttajana 1998. Marras–joulukuussa 2007 Nokialla tapahtui yhdeksään vuoteen suurin vesijohtoveden saastumisesta johtunut epidemia Suomessa. Tuhannet kaupunkilaiset sairastuivat saastuneen vesijohtoveden välityksellä mahatauteihin, joiden yhtenä aiheuttajana oli kampylobakteeri.
Oireet

Kampylobakteeri-infektion tavallisimpia oireita ovat ripuli, vatsakipu ja kuumeilu. Infektion itämisaika on 1–7, keskimäärin kolme, päivää ja ripulointi kestää tavallisimmin kolmesta viiteen päivää. Kivut ja vatsan muu oireilu voi jatkua kuitenkin jopa viikkoja. Ulosteeseen bakteeria erittyy tavallisesti noin kolmen viikon aikana. Pitempiaikainen bakteerin kantaminen ei ole yleistä. Tartunnan saaneista muutamalle prosentille voi kehittyä reaktiivinen niveltulehdus.
Tarttuminen ja ehkäisy

Bakteeri leviää yleensä ulosteista, saastuneista elintarvikkeista tai vedestä. Harvinaisempaa on tartunta ihmisestä toiseen. Tavallisimmin tartunnan saa huonosti kypsennetystä broilerista, pastöroimattomasta maidosta tai klooraamattomasta vedestä. Vaikka bakteeri ei yleensä lisäänny alle 30 asteen lämpötilassa, se voi kuitenkin elää myös hedelmissä, vihanneksissa ja muissakin tuoretuotteissa, jotka ovat voineet saastua joko pellolla tai keittiötiloissa esimerkiksi raa'an lihan joutuessa niiden kanssa tekemisiin tai puutteellisissa hygieniaolosuhteissa.
Elintarviketeollisuudelle ei ole EU-säädöksissä määrätty raja-arvoja kambylobakteerille ja yersinia-bakteerille, kuten on listeriabakteerille.
Tartuntaa ehkäistään lihan huolellisella kypsentämisellä, raakojen vihannesten perusteellisella pesemisellä ja pastöroimattomien maitotuotteiden välttämisellä. Raaka liha pitää myös säilyttää erillään vihanneksista ja tuoretuotteissa, valmisruuista ja tähteistä. Ruuanvalmistusvälineet ja kädet tulee pestä edellä mainittujen elintarvikkeiden käsittelyn jälkeen. Samoin käsien pesu saippualla ennen ruokailua, WC-käyntien jälkeen ja kotieläinten käsittelyn jälkeen on tärkeää. Klooraamatonta pintavettä ei tule juoda.
Toteaminen ja hoito

Bakteeri voidaan todeta ulostenäytteestä. Kokeet tulee ottaa ennen mikrobilääkityksien aloittamista. Yleensä kampylobakteeri-infektioita ei hoideta mikrobilääkkeillä eli antibiooteilla. Mikrobilääkehoidosta päätetään potilaan taudinkuvan ja yleisen terveyden perusteella.
Aiheesta muualla

Laji.fi: Campylobacter
ITIS: Campylobacter (englanniksi)
National Center for Biotechnology Information (NCBI): Campylobacter, taxonomy (englanniksi)
Juha Hakola (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 27. lokakuuta 1987 (ikä 36)
Syntymäpaikka: Espoo, Suomi
Pelipaikka: laitahyökkääjä
Pituus: 177 cm
Seura
Seura: GrIFK
Pelinumero: 7
Junioriseurat
1999–2006: HJK
Seurat
| Vuodet | Seura | O | (M) |
| 2006 | Klubi 04 | 2 | (0) |
| 2007–2008 | Flora | 65 | (25) |
| 2009–2010 | Heracles Almelo | 32 | (1) |
| 2010–2011 | Willem II | 17 | (3) |
| 2011–2013 | Ferencváros | 26 | (3) |
| 2012–2013 | → Ferencváros II | 4 | (1) |
| 2013 | KuPS | 8 | (4) |
| 2014 | Aris Limassol | 11 | (1) |
| 2014–2016 | KuPS | 46 | (5) |
| 2017–2018 | VPS | 63 | (9) |
| 2019 | Honka | 24 | (5) |
| 2020– | GrIFK | 43 | (7) |
| Yhteensä | Yhteensä | 341 | (64) |
Maajoukkue
| 2005 | Suomi U18 | 5 | (2) |
| 2006 | Suomi U19 | 3 | (0) |
| 2008–2009 | Suomi U21 | 11 | (0) |
| 2009 | Suomi | 1 | (0) |
 Seurajoukkueuran tilastot kattavat vain kansalliset sarjat, päivitetty 19. marraskuuta 2023.  Maajoukkueuran tilastot päivitetty 24. lokakuuta 2015.
Juha Pekka Hakola (s. 27. lokakuuta 1987 Espoo) on suomalainen jalkapalloilija. Hän on pelipaikaltaan laitahyökkääjä.
Hakola valittiin Viron Meistriliigan vuoden pelaajaksi heti debyyttikaudellaan 2007. Vuonna 2007 hän kävi Espanjan La Ligan RCD Espanyolin testissä. Kaudeksi 2010–2011 Hakola siirtyi Alankomaiden Eredivisien Willem II Tilburgiin, mutta purki sopimuksensa kauden päätteeksi kun Willem II putosi Jupiler Leagueen. Elokuun 2011 lopussa Hakola siirtyi unkarilaiseen Ferencvárosiin. Pelattuaan kaudella 2013 Veikkausliigaa Kuopion Palloseurassa, hän teki tammikuussa 2014 sopimuksen Kyproksen jalkapalloliigassa pelaavan Aris Limassolin kanssa.
Hakola on pelannut Suomen nuorten maajoukkueissa ja hän kuului alle 21-vuotiaiden maajoukkueen vakiorinkiin. A-maajoukkueessa hän pelasi toistaiseksi ainoan maaottelunsa helmikuussa 2009.
Kilmarnock

| Kilmarnock Cille Mheàrnaig |
| --- | --- |
 Kilmarnockin rautatieasema
 Kilmarnock
 Koordinaatit: 55°37′0″N, 4°30′0″W 
Valtio:  Yhdistynyt kuningaskunta
Osa:  Skotlanti
Hallintoalue:  Itä-Ayrshire
Väkiluku (2011):  46 179
Infobox OKVirheellinen NIMI-arvo: 
Kilmarnock (gaeliksi Cille Mheàrnaig) on noin 46 000 asukkaan kaupunki Skotlannissa. Se on maan 15:nneksi suurin kaupunki.
Kaupungin suurin jalkapalloseura Kilmarnock FC pelaa Skotlannin mestaruussarjassa. Joukkueessa on sen historian aikana nähty myös suomalaispelaajia, ja Mixu Paatelainen toimi yhden kauden ajan joukkueen päävalmentajana.
Johnnie Walker -viski on lähtöisin Kilmarnockista, ja nykyään sitä myydään maailmanlaajuisesti yli 130 miljoonaa pulloa vuodessa.
Tunnettuja henkilöitä

Sir John Boyd Orr (1880–1971), lääkäri ja poliitikko, joka voitti Nobelin rauhanpalkinnon vuonna 1949.
Des Browne (1952–), työväenpuolueen poliitikko.
Sir Alexander Fleming (1881–1955), tutkija ja penisilliinin keksijä. Voitti Nobelin lääketieteen palkinnon vuonna 1945.
Colin Mochrie (1957–), kanadalaistunut näyttelijä ja koomikko.
Aiheesta muualla

Kuvia tai muita tiedostoja aiheesta Kilmarnock Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kettulammi

| Kettulammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°55′14″N, 23°27′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Liesijoki 
Järvinumero:  35.582.1.025
Mittaustietoja
Pinnankorkeus:  160,7 m 
Rantaviiva:  0,588 km 
Pinta-ala:  0,01747 km² 
 fiKettulammi 
Kettulammi  on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kettulammi on osa Liesijoen aluetta ja sisältyy Seitsemisen kansallispuistoon.
Maantietoa

Lammen pituus on 250 metriä, leveys 100 metriä ja sen pinta-ala on 1,7 hehtaaria. Se sijaitsee Seitsemisen kansallispuistossa Jokiristinkankaiden itäpuolella ja Hiittenhautakankaiden pohjoispuolella. Liesijoki virtaa lammen läpi ja siihen laskee etelästä ilmeisesti vanha Liesijoen uoma, joka saa nykyään vetensä lähteistä. Uoman eteläpuolella sijaitsee Kangaslammi, jolla ei ole omaa laskuojaa. Rantaviivan pituus on 600 metriä ja lampi on autio. Kansallispuiston kaksi kävelypolkua risteävät toisensa Liesilammin ja Kettulammin välissä. Liesijärvelle johtava polku kiertää Kettulammin eteläpuolelta ja se on siellä vahvistettu pitkospuilla.
Virkistys

Liesijoki on Liesijärveltä Kyrösjärvelle ulottuvan melontareitin osa.
José Dolores Grullón Estrella

José Dolores Grullón Estrella vuonna 2018.
José Dolores Grullón Estrella (s. 15. tammikuuta 1942) on dominikaanilainen roomalaiskatolinen piispa. Hänet vihittiin papiksi 13. joulukuuta 1970 ja nimitettiin San Juan de la Maguanan hiippakunnan piispaksi 20. helmikuuta 1991. Piispaksi vihkiminen seurasi 22. kesäkuuta. Pääkonsekraattorina toimi Ronald Gerard Connors, jota avustivat Roque Antonio Adames Rodríguez ja Jerónimo Tomás Abreu Herrera.
Kettulampi (Kyyjärvi)

| Kettulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°04′46″N, 24°22′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.645.1.014
Mittaustietoja
Pinnankorkeus:  171,4 m  
Pituus:  180 m  
Leveys:  110 m  
Rantaviiva:  0,47 km  
Pinta-ala:  1,28 ha  
Tilavuus:  0.000020 km³ 
Keskisyvyys:  1,53 m  
Suurin syvyys:  2,1 m  
Saaria:  ei saaria 
 fiKettulampi 
Kettulampi  on Keski-Suomessa Kyyjärvellä  Peuralinnan lähellä sijaitseva lampi.
Maantietoa

Lampi on 180 metriä pitkä, 110 metriä leveä, ja sen pinta-ala on 1,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 19 600 kuutiometriä. Sen keskisyvyys on 1,5 metriä ja suurin syvyys on 2,1 metriä. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Lammen vedenpinnan korkeus on 171,4 metriä mpy.
José Domingo Ulloa Mendieta

José Domingo Ulloa Mendieta (s. 24. joulukuuta 1956 Chitré) on panamalainen roomalaiskatolinen arkkipiispa. Hän kuuluu augustinolaisiin.
Ulloa Mendieta vihittiin papiksi Chitrén hiippakuntaan 17. joulukuuta 1983 ja nimitettiin Panamán arkkihiippakunnan vihkipiispaksi sekä Naratcatan titulaaripiispaksi 26. helmikuuta 2004. Piispaksi vihkiminen seurasi 17. huhtikuuta. Pääkonsekraattorina toimi José Dimas Cedeño Delgado, jota avustivat Giacomo Guido Ottonello ja Oscar Mario Brown Jiménez.
Ulloa Mendieta sai 18. helmikuuta 2010 nimityksen Panamán arkkipiispaksi.